
Istor 


I Krogit e-barzh ! 

v Un danvez pennad eo ar pennad-mañ ha labour zo d'ober c'hoazh a-raok e 
beurechuiñ. 

Gallout a rit skoazellañ Wikipedia dre glokaat anezhañ (https://br.wikipedia.Org/w/i 
ndex.php?title=Istor&veaction=edit). 


Studiañ, liammañ ha kompren an darvoudoù a zo c'hoarvezet 
hag an traoù a zo bet graet gant Mab-Den eo an Istor (gant ur 
bennlizherenn). 

N'eus ket anezhañ ur skiant-rik e doare ar jedoniezh pe ar 
vevoniezh da skouer, rak ken bras eo perzh an istorour evel den 
hag e berzh evel skiantour pa vez 0 studiañ an Istor. 


Taolenn 

Gerdarzh 

Redioù an istorourien 

Studiañ an Istor 

Dre an amzer 
Dre al lec'hioù 
Dre ar sevenadurioù 
Dre an darvoudoù 
Dre geñverioù all 

Notennoù 


Historia, an Istor 
Nikolaos Gyzis (1842-1901) 
Eoullivadur war banell, 1892 



Gerdarzh 


Eus Toiopiai Historiai en henc'hresianeg gant Herodotos e teu ar ger Istor, met Thoukydides eo an hini en 
deus lakaet an doareoù spis kentañ da dalvezout, a-fed liammañ an danvezioù difer kenetreze peurgetket. 
Diwar loTopiai e teuas ar ger gallek histoire, a zo testeniekaet e 1360. 

Pevar stumm brezhonek a zeuas dre ar galleg : 

■ estoar er Chatolicon (1464) ha hystor e deroù ar xvi vet kantved 

■ estoaer e 1464 ivez, ha histoer e 1633 

Eus ar gerioù-se e voe deveret hystorier e deroù ar xvi vet kantved gant ar ster "saver istorioù" ; historian e 
1632 evit istorour ; istorel hag istorour e 1927 ; istorvez (evit istorwezh), ragistor ha ragistoroure 1931 ; 
ragistorel hag istorelezh e 1992.^ 

Labour an istorourien eo sevel Istor ar ger Istor goude bezañ e studiet. 






















Redioù an istorourien 


Petra zo talvoudus da vezañ studiet en Istor ? Penaos e studiañ ? Dre peseurt doare embann ar 
studiadennoù ? Setu amañ un nebeud goulennoù a zo ret sevel da bep istorour gantañ e-unan a-raok kregiñ 
gant ar studiañ. 

Pa glask an den bezañ ur skiantour war an Istor ez eo ret dezhañ chom hep derc'hel soñj eus piv eo-eñ, eus 
peseurt doare soñjal eo ar reol en e vro, eus e gredennoù, hag all. Adal ma c'hall en ober emañ war an hent 
da vezañ un istorour. 

Goude kement-mañ ez eo ret dezhañ derc'hel soñj ez eus gwir romantourien eus an istorourien : evit 
displegañ ur brezel e chomo darvoudoù dianav d'an istorour a zo o studiañ hiziv an deiz, ret eo dezhañ neuze 
klask petra a vije ar gwirañ evit stankañ an toulloù en e "gontadenn". 

Studiañ an Istor 


Meur a zoare zo da sevel Istor Mab-Den, ken kemplezhek m'eo e oberoù - rak kontadenn heuliadoù oberoù 
Mab-Den eo e Istor, goude pep tra. 

Tachennoù ledan pe ledanoc'h zo bet termenet neuze, pep unan anezho o wiskañ war ar re all. 


Dre an amzer 


Unan eus an doareoù da gontañ Istor Mab-Den eo kemer skor war an 
amzer a dremenas adalek ma voe eus an dud betek hiziv an deiz. Dre 
gendiviz ez eo bet merket deroù Istor Mab-Den adalek an testenioù 
skrivet kentañ ; ar ragistor eo neuze ar pezh a zo c'hoarvezet en 
amzerioù kent. 

Evel m'eo bet rannet Istor an Douar gant an douaroniourien e ranner 
Istor Mab-Den dre amzervezhioù a vez bonnet gant darvoudoù meur, 
an Henamzer, ar Grennamzer, an Azginivelezh o vezañ lod anezho 
en Istor Europa, pe Marevezh an Nevezamzerioù ha Diskar- 
amzerioù ha Marevezh ar Stadoù Brezelour en hini Sina. 


Dre al lec'hioù 

Petra bennak ma'z eus ur spesad hepken eus Mab-Den e c'heller 
rannañ Istor an dud etre al lec'hioù o deus annezet war an Douar a- 
feur ma'z ae an horolaj war-raok. P'emaoc'h o lenn kement-mañ ez 
eus un den a zo sklêrijennet e zremm gant skleur skramm un 
urzhiataer pa'z eus, en hevelep koulz, un den all sklêrijennet gant an 
tantadig en deus graet en ur janglenn evel ma rae e hendadoù en 
Nevezoadvezh ar Maen. 

Diforc'hañ a c'heller neuze etre Istor Europa hag Istor Afrika, 
Amerika, Azia, Okeania, p'he deus pep poblad o chom eno heuliet 
he flanedenn. 



Unan eus skridoù koshañ 
Istor Mab-Den, c. 2040 kent J.-K. 


Dre ar sevenadurioù 

Disheñvel diouzh hini Japaniz eo Istor sevenadur an Amerindianed ; dre sevenadur pep poblad ez eo bet 
stummet hec'h Istor, ha gant he sevenadur ez eo bet stummet Istor pep poblad. 





















Dre an darvoudoù 


Lod istorourien o deus dibabet ensellout darvoudoù an Istor evit e sevel. Ar brezelioù hag o heuliadoù. 
Darvoudoù naturel, evel ar c'henoù-douar pe [[menez-tan|menezioù-tan] o tarzhañ o deus degaset kemmo 
bras en Istor lod pobladoù. 


Dre geñverioù all 

Istor an dilhad, an armoù, an tiez hag all a c'haller sevel, hag evel-just e vezont levezonet gant denesadurioù 
all. 

Notennoù 


1. Albert Deshayes, Dictionnaire étymologique du breton, Le Chasse-marée, Daouarnenez, 2003 

(ISBN 978-2-9142-0825-1) 



Porched Istor 


Adtapet diwar « https://br.wikipedia.Org/w/index. php?title=lstor&oldid=1813291» 


Kemmoù diwezhañ degaset d'ar bajenn-mañ d'an 7 Kzu 2018, da 18:41. 

Gallout a reer implijout an testennoù zo dindan an Aotre-lmplijout Creatjve Commons Dereiñ/Kenrannañ diouzh an 
hevelep divizoù; divizoù ouzhpenn a c'hall bezañ ivez. Gwelet an Doareoù Implijout evit gouzout hiroc'h. 













